钦定古今图书集成/明伦汇编/闺媛典/第319卷 > 皇清五十二 > 金钥妻李氏
## 钦定古今图书集成/明伦汇编/闺媛典/第319卷 > 皇清五十二 > 金钥妻李氏

按《滁州志》：“李氏，廪生金钥妻，少司寇退庵李公敬女也。生而端静，通女史内则，以礼自闲。年十四，归钥，事亲唯谨，相夫为善士，常脱簪珥恤丧，济贫乏。夫病，刲股吁天，愿以身代。越三载，夫亡，氏年二十八，恸不欲生。内外亲族谓曰：‘幸为子女少节哀，俾成长也’。氏乃强起抚孤，俱成人。长伯无嗣，氏遵翁遗命，以次子淳” 继之，年五十终。郡守赵清桢记其事。